
     JEGYZŐKÖNYV 

Készült Répáshuta Község Önkormányzata Képviselő-testületének 2011. január 25. napján 14.00 órakor kezdődő üléséről.

Jelen vannak:
Mátrai Károly polgármester


Telekes Gábor alpolgármester


Kátai Imre önkormányzati képviselő


Petőfi Valéria

„


Dr. Hegyközi Béla körjegyző

Igazoltan távol: Erdős Tamás önkormányzati képviselő

A polgármester köszönti a jelenlévőket. Megállapítja, hogy az ülés határozatképes, azt megnyitja.

Ismerteti a napirendet:

1. Hitel felvételének megtárgyalása

Előadó: Mátrai Károly polgármester

A polgármester előadja, hogy befejeződött a Tölgyfa-Névtelen utca felújítása, szilárd burkolatú út kialakítása. A beruházás pályázati támogatással valósult meg. A saját forrás biztosításához szükséges a folyószámla hitelkeret megemelése 2 MFt-ról 4 MFt-ra.

Javasolja a hitelkeret megemelését.

Észrevétel nem hangzott el.

Ezt követően a képviselő-testület 4 egyhangú igen szavazattal a következő határozatot hozta:

1/2011.(I.25).  számú önkormányzati határozat

Répáshuta Község Önkormányzat képviselő-testülete az OTP Bank Nyrt.-től  a folyószámla hitelkeret 2.000.000.- Ft-ról 4.000.000.- Ft-ra történő emelésével egyetért.

A képviselő-testület kötelezettséget vállal arra, hogy a hitel futamidejének időtartama alatt a kért hitel törlesztését és járulékainak megfizetését  - a felhalmozási és tőke jellegű kiadásokat megelőzően -  a költségvetésbe betervezi és jóváhagyja.

A futamidő vonatkozásában a testület úgy nyilatkozik, hogy a kért hitelt 2011. január 31. napjától  kívánja igénybe venni és 2011. november 01.napjáig visszafizeti.

A kért hitel fedezetéül a képviselő-testület az alábbi jogi biztosítéko(ka)t ajánlja fel:

1.) az Önkormányzat 6/1994. (VIII.29.) számú vagyonrendelete alapján, a törzsvagyonhoz nem tartozó, forgalomképes ingatlanokra jelzálogjog bejegyzés. A felajánlott ingatlanok per-, igény- és tehermentesek, más jogügylethez lekötve nincsenek, és nem képezte apport tárgyát sem. Az ingatlanok a hatósági- és az alapvető lakossági szolgáltatások ellátásában nem vesznek részt. A testület hozzájárul az ingatlanoknak az OTP Bank Nyrt. javára szóló, a hitel és járulékai mértékéig terjedő jelzáloggal történő megterheléséhez, első helyi zálogjogi ranghelyen.

Az ingatlanok adatai a következők:

	Ingatlan megnevezése
	Ingatlan címe
	Helyrajzi szám
	Tulajdoni hányad
	Forgalmi érték eFt

	Tornaterem
	Répáshuta

Herman O út 4/A
	2/1
	1/1
	95.372.000.- Ft


Az Önkormányzat a felajánlott ingatlanra vonatkozó vagyonbiztosításból eredő jogokat az OTP Bank Nyrt-re engedményezi.

2.) A helyi adó és gépjárműadó bevétel jogcímen keletkező bevételét az OTP Bank Nyrt. részére a hitel biztosítékaként felajánlja. 

A testület nyilatkozik arról, hogy az Önkormányzat kötelezettségvállalása megfelel az 1990. évi LXV. tv. 88. §. (2) bekezdésében foglaltaknak.

A testület felhatalmazza a polgármestert a hitelszerződés aláírására.

Felelős: Mátrai Károly polgármester

Határidő: azonnal

Ezt követően a polgármester megköszöni a részvételt és az ülést bezárja.

Kmf.


Mátrai Károly
Dr. Hegyközi Béla


polgármester
körjegyző

